
ΑΠΑΝΤΗΣΕΙΣ
Α. α) Αλλά (όμως) οι άνεμοι (ανα)ταράσσουν τη θάλασσα (το πέλαγος) και (μετα)φέρουν τον Αινεία στην Αφρική. Εκεί η Διδώ, η βασίλισσα, θεμελιώνει (ιδρύει) μια καινούρια πατρίδα. Ο Αινείας αφηγείται (διηγείται) από την αρχή στη βασίλισσα τον δόλο (τους δόλους) των Ελλήνων. Η βασίλισσα ερωτεύεται (αγαπάει) τον Αινεία και ο Αινείας τη βασίλισσα. Τέλος (Τελικά), ο Αινείας πλέει στην Ιταλία και η βασίλισσα πεθαίνει (ξεψυχάει).
β) Μετά τον Ακτιακό Πόλεμο (Μετά τη ναυμαχία του Ακτίου), ο Κάσσιος από την Πάρμα, ο οποίος είχε υπηρετήσει στον στρατό του Μάρκου Αντωνίου, κατέφυγε στην Αθήνα. Εκεί μόλις είχε παραδώσει (πριν καλά καλά παραδώσει) στον ύπνο την ταραγμένη ψυχή του, όταν ξαφνικά εμφανίστηκε σε αυτόν ένα φρικτό θέαμα (μια φρικτή μορφή). Νόμισε πως ερχόταν προς αυτόν (προς το μέρος του) ένας άνθρωπος με πελώριο μέγεθος (ανάστημα) και βρώμικο πρόσωπο (βρώμικη όψη), όμοιος με μορφή (είδωλο) νεκρού. Μόλις τον είδε (κοίταξε) ο Κάσσιος, τον έπιασε φόβος και θέλησε να ακούσει (πληροφορηθεί) το όνομά του.
Β. 2. 
βεντάλια → venti
τουρμπίνα → turbant
ναύκληρος → navigat
μεγάλος → magnitudinis 
φάτσα → facie 
Β. 6. α) Οι μαθήτριες/τές μπορούν να αναφέρουν πέντε από τους παρακάτω επιρρηματικούς προσδιορισμούς:
post bellum → εμπρόθετος επιρρηματικός προσδιορισμός του χρόνου στο confugit (δηλώνει τη χρονική ακολουθία)
in exercitu → εμπρόθετος επιρρηματικός προσδιορισμός της κατάστασης στο fuerat
Athenas → απρόθετη αιτιατική που δηλώνει την κίνηση σε τόπο στο confugit
ibi → επιρρηματικός προσδιορισμός του τόπου στο dederat
vix → επιρρηματικός προσδιορισμός του χρόνου στο dederat
repente → επιρρηματικός προσδιορισμός του τρόπου στο apparuit
β) «cum repente apparuit ei species horrenda»: δευτερεύουσα επιρρηματική χρονική πρόταση που λειτουργεί ως επιρρηματικός προσδιορισμός του χρόνου στο περιεχόμενο της κύριας πρότασης «Ibi vix animum sollicitum somno dederat». Εισάγεται με τον αντίστροφο σύνδεσμο cum, γιατί δηλώνει αιφνίδιο γεγονός, και εκφέρεται με οριστική παρακειμένου (apparuit). Μετά τον αντίστροφο cum υπάρχει το επίρρημα repente, ενώ στην κύρια πρόταση υπάρχει το επίρρημα vix.


